पंचायत सचिव पर फायरिंग का मामला दर्ज
भास्कर संवाददाता | लहार/भिंड
लहार थाना क्षेत्र के बड़ोखरी गांव में पंचायत के उप चुनाव के दौरान फायरिंग करने वाले पंचायत सचिव के खिलाफ गुरुवार को पुलिस ने मामला दर्ज कर लिया है। पुलिस के अनुसार ग्राम बड़ोखरी निवासी अजय सिंह पुत्र कृष्णपाल राठौर ने बताया कि 22 दिसंबर को दोपहर 12.35 बजे पंचायत सचिव प्रदीप जोशी पुत्र माताप्रसाद ने पिस्टल से हवाई फायर किए। प्रदीप की भाभी उपचुनाव में खड़ी थीं। इसलिए वह उनका पक्ष लेकर बार-बार मतदान केंद्र में जा रहा था। टीआई मिर्जा वेग आसिफ ने बताया कि आरोपी प्रदीप जोशी के खिलाफ जांच के बाद गुरुवार को एफआईआर दर्ज की गई है।
hin_Deva mar_Deva hin_Deva